
Rīgā 2021. gada 20. oktobrī (prot. Nr. 70  12. §)



Par valsts nekustamā īpašuma nodošanu Rīgas Stradiņa universitātes īpašumā un Rīgas Stradiņa universitātes īpašumā esošā nekustamā īpašuma pārņemšanu valsts īpašumā un pārdošanu

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu nodot bez atlīdzības Rīgas Stradiņa universitātes īpašumā valsts nekustamo īpašumu (nekustamā īpašuma kadastra Nr. 0100 064 0258) – zemes vienību (zemes vienības kadastra apzīmējums 0100 064 0258) 1358 m² platībā un divas būves (būvju kadastra apzīmējumi 0100 064 0258 001 un 0100 064 0258 002) – Dārza ielā 4, Rīgā, kas ierakstīts zemesgrāmatā uz valsts vārda Veselības ministrijas personā, lai nodrošinātu likumā "Par Rīgas Stradiņa universitātes Satversmi" noteiktos uzdevumus.

2. Rīgas Stradiņa universitātei saskaņā ar Publiskas personas mantas atsavināšanas likuma 42. panta pirmo daļu šā rīkojuma 1. punktā minēto nekustamo īpašumu izmantot šādu funkciju īstenošanai:
2.1. universitātes profilam atbilstošas akadēmiskās un profesionālās izglītības nodrošināšanai;
2.2. klīnisko un teorētisko prasmju apgūšanai, izmantojot dažādus manekenus un simulācijas ierīces;
2.3. pētnieciskā darba iespēju un studiju un pētniecības procesam nepieciešamās infrastruktūras pieejamības nodrošināšanai un attīstības veicināšanai.

3. Rīgas Stradiņa universitātei šā rīkojuma 1. punktā minēto nekustamo īpašumu bez atlīdzības nodot valstij, ja tas vairs netiek izmantots šā rīkojuma 2. punktā minēto funkciju īstenošanai.

4. Rīgas Stradiņa universitātei pārņemt no Veselības ministrijas šā rīkojuma 1. punktā minēto nekustamo īpašumu un, normatīvajos aktos noteiktajā kārtībā nostiprinot zemesgrāmatā:
4.1. norādīt, ka īpašuma tiesības nostiprinātas uz laiku, kamēr Rīgas Stradiņa universitāte nodrošina šā rīkojuma 2. punktā minēto funkciju īstenošanu;
4.2. ierakstīt atzīmi par aizliegumu nekustamo īpašumu vai tā daļas atsavināt vai apgrūtināt to ar hipotēku.

5. Šā rīkojuma 4.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā).

6. Ņemot vērā, ka Rīgas Stradiņa universitātes īpašumā nodotais nekustamais īpašums netiek izmantots Ministru kabineta 2015. gada 25. marta rīkojuma Nr. 153 "Par valsts nekustamo īpašumu nodošanu Rīgas Stradiņa universitātes īpašumā" 2.1. apakšpunktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot Veselības ministrijas valdījumā nekustamo īpašumu (nekustamā īpašuma kadastra Nr. 0100 059 0222) – zemes vienību (zemes vienības kadastra apzīmējums 0100 059 0222) 2324 m² platībā un divas būves (būvju kadastra apzīmējumi 0100 059 0222 001 un 0100 059 0222 002) – Kapseļu ielā 8, Rīgā.

7. Veselības ministrijai īpašuma tiesības uz šā rīkojuma 6. punktā minēto nekustamo īpašumu normatīvajos aktos noteiktajā kārtībā nostiprināt zemesgrāmatā uz valsts vārda Veselības ministrijas personā. 

8. Pēc šā rīkojuma 7. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu, kā arī likuma "Par valsts budžetu 2021. gadam" 44. panta otro un piekto daļu atļaut valsts akciju sabiedrībai "Valsts nekustamie īpašumi" pārdot izsolē šā rīkojuma 6. punktā minēto nekustamo īpašumu.

9. Pircējs par šā rīkojuma 6. punktā minēto nekustamo īpašumu maksā euro.

10. Veselības ministrijai nodot pircējam šā rīkojuma 6. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

